Public procurement notice: Contract Notice
Published: 2024-06-25
Region: EL304
Contract type: Supplies
Procedure: Open procedure
CPV classification: 32235000 | 34115200 | 35125300: Security cameras | 38112100 | 38582000
Estimated value: 87821200 EUR
Submission deadline: 2024-07-11
Award criteria: quality, price
EU fund: eu-funds

Technical requirements: Αντικείμενο της σύμβασης αποτελεί η υλοποίηση, για την Ανεξάρτητη Αρχή Δημοσίων Εσόδων (ΑΑΔΕ) και ειδικότερα για την Τελωνειακή Υπηρεσία, ενός ολοκληρωμένου συστήματος για τον έλεγχο και την καταγραφή φορτηγών και εμπορευματοκιβωτίων (κοντέινερ) κατά τη διέλευσή τους από τα χερσαία συνοριακά σημεία και τα τελωνεία λιμένων της, καθώς και την ψηφιακή παρακολούθηση της κίνησής τους κατά την κυκλοφορία τους εντός της ελληνικής επικράτειας. Ειδικότερα, στο πλαίσιο της σύμβασης ο Ανάδοχος θα προβεί:
•	στην προμήθεια, εγκατάσταση και θέση σε λειτουργία ενός συνόλου εξοπλισμού (μπάρες διέλευσης, κάμερες αυτόματης αναγνώρισης και καταγραφής πινακίδων (Α.L.P.R.) κ.α.), 
•	στην ανάπτυξη του Ολοκληρωμένου Ψηφιακού Συστήματος Hellenic Customs Digital Borders (ΟΨΣ HCDB) διαχείρισης παρακολούθησης κίνησης οχημάτων και εμπορευματοκιβωτίων. 
•	στην παροχή υπηρεσιών (εγκατάστασης εξοπλισμού, εκπόνησης μελετών, εκπαίδευσης χρηστών κ.α.).  (Παρ.1.3 και Παράρτημα Ι της Διακήρυξης)
Ο Ανάδοχος θα πρέπει να εγκαταστήσει το Σύστημα στις υποδομές υβριδικού νέφους (hybrid cloud) του G-Cloud της ΓΓΠΣΨΔ και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας, καθώς και να εγκαταστήσει το σύνολο του ζητούμενου εξοπλισμού και να διαμορφώσει τους χώρους των χερσαίων τελωνείων και τελωνείων λιμένων της χώρας καθώς και του κέντρου επιχειρησιακού θαλάμου (ΚΕ.ΘΑ) και του κέντρου ελέγχου υποδομών (Κ.Ε.ΥΠ) σύμφωνα με τους Πίνακες που παρατίθενται στην Παρ. 2.1 του Παραρτήματος Ι.
Ο Ανάδοχος στα σημεία εγκατάστασης του εξοπλισμού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος. (παρ. 8.5 του ΠΑΡ/ΤΟΣ Ι της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο της σύμβασης. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης. (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 100% της εκτιμώμενης αξίας της υπό ανάθεση σύμβασης, μη περιλαμβανομένων του ΦΠΑ και του δικαιώματος προαίρεσης. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση συμβάσεων αντίστοιχου μεγέθους και πολυπλοκότητας με το υπό ανάθεση Έργο. Ειδικότερα απαιτείται κατά τα τελευταία τρία* έτη (3) έτη να έχουν συνάψει και να έχουν ολοκληρώσει επιτυχώς ή να εκτελούν (μόνο στην περίπτωση έργων ΣΔΙΤ και παραχωρήσεων) ως ανάδοχοι ή ως μέλη κοινοπραξίας ή ένωσης οικονομικών φορέων ή ως μέτοχοι εταιρείας ειδικού σκοπού (άμεση η έμμεση συμμετοχή) συμβάσεις με ποσοστό συμμετοχής μεγαλύτερο του 30%, στην Ελλάδα ή σε άλλη χώρα της Ε.Ε., σε τουλάχιστον δύο (2) ολοκληρωμένες ή εν εξελίξει (μόνο στην περίπτωση έργων ΣΔΙΤ και παραχωρήσεων) συμβάσεις με αθροιστικό προϋπολογισμό τουλάχιστον Σαράντα εκατομμυρίων Ευρώ (€40.000.000,00), οι οποίες μεμονωμένα ή και συνδυαστικά να καλύπτουν όλα τα ακόλουθα πεδία: 
•	Εμπειρία σε προμήθεια και εγκατάσταση ενός (1) τουλάχιστον  συστήματος  ζύγισης φορτηγών.
•	Εμπειρία κατ’ ελάχιστον ενός (1) έτους σε συντήρηση συστήματος ζύγισης φορτηγών.
•	Εμπειρία στο σχεδιασμό, οργάνωση, υλοποίηση επιχειρησιακών αναφορών και στη διαχείριση δεδομένων σε τουλάχιστον  ένα (1) έργο μετακίνησης  επιβατών ή φορτίων.
•	Εμπειρία σε Υπηρεσίες HelpDesk και remote monitoring για παροχή υπηρεσιών Ανοιχτής Γραμμής Βοήθειας και Τεχνικής Υποστήριξης (Call Center / Helpdesk) σε τουλάχιστον ένα (1) έργο μετακίνησης επιβατών ή φορτίων.
•	Εμπειρία σε παροχή Υπηρεσιών on site υποστήριξης για προληπτική και διορθωτική συντήρηση σε τουλάχιστον ένα (1) έργο μετακίνησης επιβατών ή φορτίων.
•	Εμπειρία σε εγκατάσταση  Σύστηματος Έκδοσης και Ανάγνωσης Καρτών Εισόδου – Εξόδου σε τουλάχιστον ένα (1) έργο προϋπολογισμού τουλάχιστον δέκα εκατομμυρίων Ευρώ (€10.000.000,00).
•	Εμπειρία κατ’ ελάχιστον ενός (1) έτους στη συντήρηση Σύστηματος Έκδοσης και Ανάγνωσης Καρτών Εισόδου – Εξόδου.
* Για τη διασφάλιση ικανοποιητικού επιπέδου ανταγωνισμού, θα ληφθούν υπόψη στοιχεία συμβάσεων που υλοποιήθηκαν ή υλοποιούνται (μόνο στην περίπτωση έργων ΣΔΙΤ και παραχωρήσεων) πριν από την τελευταία τριετία και όχι πέραν των δέκα (10) ετών από την ημερομηνία διενέργειας του διαγωνισμού λόγω του εξειδικευμένου αντικειμένου της παρούσας σύμβασης και την υλοποίηση περιορισμένου πλήθους αντίστοιχων έργων κατά την τελευταία τριετία.
Για τη διαπίστωση της εμπειρίας στους ανωτέρω τομείς, οι οικονομικοί φορείς θα πρέπει να προσκομίσουν πιστοποιητικά εμπειρίας σύμφωνα με τα αναφερόμενα στο άρθρο 2.2.9.2 (Αποδεικτικά μέσα - Δικαιολογητικά προσωρινού αναδόχου) για συμβάσεις όπου συμμετείχαν είτε ως ανάδοχος είτε ως μέλος κοινοπραξίας ή ένωσης οικονομικών φορέων είτε ως μέτοχος εταιρείας ειδικού σκοπού (άμεση η έμμεση συμμετοχή) με ποσοστό τουλάχιστον 30%. 
Επισημαίνεται ότι οι διαγωνιζόμενοι μπορούν να επικαλεστούν για την απόδειξη της τεχνικής ικανότητα και έργα των οποίων η συμβατική λήξη δεν έχει ακόμα επέλθει και συνεχίζονται ακόμη να εκτελούνται μόνο στην περίπτωση έργων ΣΔΙΤ και παραχωρήσεων, εφόσον υποβάλλουν τις σχετικές βεβαιώσεις καλής εκτέλεσης ή προόδου εργασιών για το τμήμα του έργου που έχει εκτελεστεί, παραδοθεί επιτυχώς και παραληφθεί. Προκειμένου να προσδιοριστεί η συμβατική αξία θα πρέπει οι βεβαιώσεις που θα προσκομιστούν να προσδιορίζουν το φυσικό και οικονομικό αντικείμενο της συμβατικής αξίας που πιστοποιείται.  Σε περίπτωση μη αναγραφής της συμβατικής αξίας δύναται να προσκομιστούν τα αντίστοιχα τιμολόγια ή η σύμβαση ώστε να προκύψει η τιμή μονάδας. 
 (παρ. 2.2.6.1 της Διακήρυξης). 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης. 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν, επί ποινή αποκλεισμού: 
α)  Πιστοποιητικό Συστήματος Διαχείρισης Ποιότητας βάσει του Διεθνούς Προτύπου ISO 9001:2015. 
β)  Πιστοποιητικό Συστήματος Περιβαλλοντικής Διαχείρισης βάσει του Διεθνούς Προτύπου ISO 14001:2015.  
γ)  Πιστοποιητικό Συστήματος Επιχειρησιακής Συνέχειας βάσει του Διεθνούς Προτύπου ISO 22301:2019.
δ)  Πιστοποιητικό Συστήματος Ασφάλειας Πληροφοριών βάσει του Διεθνούς Προτύπου ISO 27001:2013  ή ισοδύναμου.
ε)  Πιστοποιητικό Συστήματος κατά της Δωροδοκίας βάσει του Διεθνούς Προτύπου ISO 37001:2016.
στ) Πιστοποιητικό Συστήματος Υγείας και Ασφάλειας στην Εργασία βάσει του Διεθνούς Προτύπου ISO 45001:2018. 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης, οι ανωτέρω απαιτήσεις αρκεί να καλύπτονται από ένα τουλάχιστον μέλος της ένωσης. Δεν επιτρέπεται η στήριξη στην ικανότητα τρίτων για την εκπλήρωση των συγκεκριμένων απαιτήσεων.  (παρ. 2.2.7 της Διακήρυξης).